El Mercat Municipal de Burjassot obri les seues portes a una nova Nit al Mercat
2025-07-24

De la mà de l’àrea de Promoció Econòmica de l’Ajuntament de Burjassot, dirigida pel regidor en funcions Emili Altur, a través de CEMEF, i amb la col·laboració de CODEMER, l’Associació de Comerciants del Mercat Municipal, dissabte que ve, 13 de juny, a partir de les 21 hores, veïns i visitants de Burjassot tindran l’oportunitat de degustar els més rics plats en una nova Nit al Mercat.

Un dissabte més, els comerciants del mercat prepararan els seus millors i més saborosos plats per oferir-los als veïns de Burjassot que podran degustar-los, a preus assequibles, acompanyats de la seua beguda. Una nit en la qual tampoc faltarà la música que acompanyarà en el seu sopar a tots els presents.

Una nova oportunitat de conèixer els productes que ofereix el Mercat Municipal de Burjassot, de degustar-los i de comprar-los acabats d’elaborats.